CELEX: 62016CN0301
Language: da
Date: 2016-05-26 00:00:00
Title: Sag C-301/16 P: Appel iværksat den 26. maj 2016 af Europa-Kommissionen til prøvelse af dom afsagt af Retten (Fjerde Afdeling) den 16. marts 2016 i sag T-586/14, Xinyi PV Products (Anhui) Holdings Ltd mod Europa-Kommissionen

25.7.2016   
            
            
               DA
            
            
               Den Europæiske Unions Tidende
            
            
               C 270/32
            
         Appel iværksat den 26. maj 2016 af Europa-Kommissionen til prøvelse af dom afsagt af Retten (Fjerde Afdeling) den 16. marts 2016 i sag T-586/14, Xinyi PV Products (Anhui) Holdings Ltd mod Europa-Kommissionen
   (Sag C-301/16 P)
   (2016/C 270/36)
   Processprog: engelsk
   
      Parter
   
   
      Appellant: Europa-Kommissionen (ved T. Maxian Rusche og L. Flynn, som befuldmægtigede)
   
      Den anden part i appelsagen: Xinyi PV Products (Anhui) Holdings Ltd
   
      Appellanten har nedlagt følgende påstande
   
   
               —
            
            
               Dom afsagt af Retten (Fjerde Afdeling) den 16. marts 2016 i sag T-586/14 Xinyi PV Products (Anhui) Holdings Ltd mod Kommissionen, meddelt Kommissionen den 17. marts 2016, ophæves.
            
         
               —
            
            
               Første led af det første anbringende fremsat i første instans forkastes som ugrundet.
            
         
               —
            
            
               Sagen hjemvises til Retten for så vidt angår andet led af det første anbringende og andet til fjerde anbringende fremsat i første instans.
            
         
               —
            
            
               Afgørelsen om sagens omkostninger i første instans og under appelsagen udsættes.
            
         
      Anbringender og væsentligste argumenter
   
   Kommissionen fastholder, at den appellerede dom skal ophæves af følgende grunde:
   For det første har Retten foretaget en ukorrekt fortolkning af begrebet »overført fra det tidligere ikke-markedsøkonomiske system« i artikel 2, stk.7, litra c), tredje led, i Rådets forordning (EF) nr. 1225/2009 (1) om beskyttelse mod dumpingimport fra lande, der ikke er medlemmer af Det Europæiske Fællesskab. Dette anbringende omfatter fem led:
   
               —
            
            
               Første led: Foranstaltninger til gennemførelse af femårsplanen er overført fra det tidligere ikke-markedsøkonomiske system
            
         
               —
            
            
               Andet led: Støtte af strategiske erhvervssektorer (»udvælgelse af vindere«) udgør ikke et lovligt formal i en markedsøkonomi
            
         
               —
            
            
               Tredje led: Støtte i en markedsøkonomi kan ikke konstant tilpasses, men er knyttet til en investering
            
         
               —
            
            
               Fjerde led: De undersøgte foranstaltninger kan ikke sammenlignes med ulovlig og uforenelig statsstøtte konstateret i Unionen
            
         
               —
            
            
               Femte led: ukorrekt fortolkning af begrebet »ikke-markedsøkonomisk system«
            
         For det andet er dommen behæftet med en begrundelsesmangel og en selvmodsigende begrundelse.
   For det tredje har Retten begået en række processuelle uregelmæssigheder:
   
               —
            
            
               Første led: Retten har truffet afgørelse om et spørgsmål, med hensyn til hvilket den ikke har jurisdiktion (ultra vires), har tilsidesat princippet om, at parterne definerer sagens genstand, og har tilsidesat artikel 21 i statutten for Den Europæiske Unions Domstol og artikel 44, stk. 1 og artikel 48, stk. 2, i Rettens procesreglement i den udgave, som var gældende på tidspunktet for anlæggelsen i sagen i første instans.
            
         
               —
            
            
               Andet led: Kommissionen er ikke blevet hørt med hensyn til den angivelige sammenlignelighed af statsstøtten nævnt i de domme, der er nævnt i præmis 66, med de undersøgte foranstaltninger.
            
         
               —
            
            
               Tredje led: Retten har ikke besvaret Kommissionens argumenter vedrørende definitionen af »ikke-markedsøkonomisk system«.
            
         
      (1)  Rådets forordning (EF) nr. 1225/2009 af 30.11.2009 om beskyttelse mod dumpingimport fra lande, der ikke er medlemmer af Det Europæiske Fællesskab (EUT L 343, s. 51).